تورکيه‌ نینگ وان ولایتی نینگ باش قلعه تومنیده پی کاکا ترور تشکیلاتی اعضالری بیلن خوفسیزلیک کوچلری اورته‌سیده توقنه‌شوو یوز بیردی. عاقبتیده ایسه 1 عسکر شهید بولر ایکن، 2 عسکر یینگیل تن جراحتی آلدی.
والی لیکدن بیریلگن بیاناتگه کوره‌ تومن نینگ ایسن یاماچ محله‌سیده، ولایت ژاندار قوماندانلیگی تامانیدن آلیب باریلگن عملیات چاغیده ترور تشکیلاتی اعضالری بیلن بولگن توقنه‌شووده 1 عسکر نینگ شهید بولگنلیگی، 2 عسکر نینگ ایسه یینگیل تن جراحتی آلگنلیگی معلوم قیلیندی.
بیاناتده خوددی انه‌ شو توقنه ‌شوو چاغیده 3 تروریست نینگ هم اولدیریلگن لیگی قید ایتیلدی.
منطقه‌ده خلق نینگ تینچلیک و خوفسیزلیگینی تأمینلشگه قره‌تیلگن ترورگه قرشی کوره‌ش نینگ قاطع لیک بیلن دوام ایتتیریلگنلیگی تأکیدلنگن بیاناتده؛
"عملیاتده کناس نشان آلووچی میلتیغی، AK-47 پیاده‌ مِیلتیغی، تفنگچه، 3 قول بمبی، لپ توپ، مبائیل تیلفون، کامره‌، پورتاتیف بطری‌ و نقشه نینگ قولگه کیریتیلگنلیگی هم قید ایتیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
